જે વ્યક્તિની દાઢી ખૂબ જ અણીદાર હોય તેઓમાં બીજી વસ્તુઓને જાણવાની શક્તિ વધારે હોય છે. અણીદાર દાઢીથી ચહેરો લાંબો દેખાતો હોય તો તેઓ બીજી વસ્તુઓને જાણવાની ઈંતેજારી રાખનારી હોય છે. તેવું જ તેઓ કાર્યમાં પણ માનનારી હોય છે. આવી વ્યક્તિઓ કલાપ્રેમી વધારે હોય છે. કોઈપણ કલા પ્રત્યે તેમને રસ હોવા ઉપરાંત તે અંગે તેઓ ભોગ આપી શકે છે. આ સાથે હાથમાં સૂર્યરેખા અને ધનરેખા સારી ઉપસાવદાર હોય તો તેઓ કોઈપણ કલામાં પારંગત થઈ, તે દ્વારા તેઓ યશ અને ર્કીિત બંને પ્રાપ્ત કરતી હોય છે. આવી વ્યક્તિઓના જીવનમાં અવરોધો ઓછા આવે છે. આવી વ્યક્તિઓનું મિત્રમંડળ ઉત્તરોત્તર વધતું જતું હોય છે અને પ્રવાસ પણ વધારે કરતી હોય છે. આવી વ્યક્તિઓ નિસર્ગ પ્રેમી હોય છે અને ધર્મમાં તેઓ દૃઢ શ્રદ્ધા ધરાવતી હોય છે.